== Lære ==
Paulus kaldes ofte [[kirken]]s første [[teolog]]. Han gennemtænkte indholdet af den kristne [[opstandelse]]stro og [[Kristus|Kristi]] offerdød. Mange har ment, at det var Paulus, og ikke Jesus, der grundlagde kristendommen. Det er f.eks. uklart, om Jesus opfattede sig som en åndelig frelser, der henvendte sig til folkeslagene uden for Israel. Se f.eks. [[Matthæusevangeliet|Matt.]] 10, 5-6. Derimod er det klart, at ''Paulus'' opfattede Jesus som en åndelig frelser for alle folkeslag. Ifølge Paulus havde Jesus ved sin død på korset lidt den straf, som de mennesker, der tror på Jesus Kristus, egentlig skulle have lidt på grund af deres synder. Der er således tale om en ''stedfortrædende soning''. Ved hjælp af Jesu stedfortrædende [[Forsoning|soning]] gøres de troende [[Retfærdighed (bibelsk sprog)|retfærdige]], og dermed kan de blive [[Frelse|frelst]]. Gud ''”gør den retfærdig, som tror på Jesus”''. ([[Romerbrevet]], 3,26)
Religion Ledelse Ledere